Anton’Anghelu

Bezzu hap’a esser, non podind’andare,
appoggiadu a su baculu una die;
ma, fizu meu, pianghind’a tie
hap’a esser ancora a lagrimare.

Non si podet su coro cunfortare
pense o ispere in cosa chi sie’,
ca mancu Deus podet dar’a mie
su chi sa morte hat cherfidu leare.

Fisti tue s’isperu ’e sa domo
sa lugh’e babbu tuo santa e cara
in fruttu ’e su tempus benidore.

Ei como, comente fatto como?
Fritt’a terra sa lagrimosa cara
e m’istruttino sutta su dolore.